شەفەق
نیوز/ وەزارەت پەروەردەی هەرێم کوردستان، ئمڕوو سێشەممە، پۆل ئۆنلاین ئەرا هوکارەبوین
زوان کوردی (شیوەزار سۆرانی و شیوەزار بادینی) ئەرا زاروویەیل تاراوگە واز کەێد.
وەزارەتەگە
لە بەیاننامیگ راگەیان، " وە وەخاتر گرینگیدان وە زوان کوردی ئەرا زاڕوویەیل تاراوگە،
وەزارەت پەروەردە وە هەماهەنگی ناوەند رەوەند کوردستانی پۆل ئۆنلاین ئەرا هوکارەکردن
زوان کوردی " شیوەزارەیل سۆرانی و بادینی" ئەرا زاروویەیل تاراوگە واز کەێد.
لە بەیاننامەگە
هاتییە، " کۆرس یەکەم خوەنستن لە 8ی 3 ی2022 دەسوەپی کرد لە 21ی 8ی 2022 کوتایی
هات، ک 107 زاڕووی کوورد لە وڵاتەیل جیاواز بەشداری کردن ئەرا ماوەی زیاتر لە پەنج
مانگ".
ئاشکەرایکرد،  وەزارەتەگە کۆرس نوویگ خوەیتوومارکردن وازکەێد ک
وەلایەن مامووسایەیل شارەزای زوان کوردی وەزارەت پەروەردە کۆرسەیل ئوشریەێد.
وتیش،
ئیوەیش توەنینن لە ری وێبسایت ئەلیکترۆنی ناوەند رەوەند کوردستانی  زاڕوویەیلدان تووماربکەین دویایئەوەگ کۆد ئەرایان
دروس کریەێد و گشت رووژیگ یەکشەممە وانەیلە وە ئۆنلاین ئوشێریەێد.
